[{"text_idx": "#000004", "text": "Yn Ystyried Buddsoddi?Chwilio am Fuddsoddiad?"}, {"text_idx": "#000005", "text": "Y Newyddion DiweddarafDigwyddiadau ar y gweill"}, {"text_idx": "#000007", "text": "Yn ein herthygl ddiwethaf, gwelsom sut mae ysbryd arloesi yn trawsnewid ein Sector Cyhoeddus, gyda\u2019r rhaglen INFUSE arloesol yn chwarae rhan allweddol fel catalydd pwysig ar gyfer newid \u2013 gan roi\u2019r llwyfan a fframio\u2019r cyfleoedd i weithwyr gwasanaethau cyhoeddus ddatblygu\u2019r wybodaeth a chaffael yr offer a fydd yn llywio Cymru a\u2019r DU am ddegawdau i ddod."}, {"text_idx": "#000008", "text": "Agorodd y ceisiadau ar gyfer Carfan Dau o\u2019r rhaglen arloesi ac ymchwil hon ar 31 Mawrth \u2013 gan wahodd gweithwyr y sector cyhoeddus o bob un o 10 ardal awdurdod unedol Prifddinas-Ranbarth Caerdydd i ymuno ag Infuse, yn ogystal a\u0302 sefydliadau eraill yn y sector cyhoeddus a\u2019r trydydd sector. Mae Infuse yn cynnig y cyfle i dyfu\u2019r sgiliau a mabwysiadu\u2019r dulliau sy\u2019n newid pethau go iawn o ran y gallu i arloesi."}, {"text_idx": "#000009", "text": "Ni allai\u2019r heriau sy\u2019n cael sylw fod yn bwysicach i\u2019r rhai sy\u2019n gwneud cais am Garfan Dau. Sut mae mynd yn garbon niwtral? Sut mae ymgorffori a mesur effaith ein trawsnewidiad gwyrdd? Beth yw\u2019r ffordd orau o ddarparu ein gwasanaethau mewn byd o\u0302l-bandemig? Sut mae helpu ein cymunedau i ddod yn fwy cynaliadwy a chefnogol? Bydd yr atebion i\u2019r holl gwestiynau allweddol hyn yn cael eu harchwilio, eu meithrin, eu profi a\u2019u cyflwyno drwy strwythur unigryw\u2019r rhaglen Infuse, sef:"}, {"text_idx": "#000011", "text": "O ystyried y ffocws hynod ymarferol hwn, mae Infuse yn cynnig cyfle rhagorol i ddysgu o rai o\u2019r bobl fwyaf dyfeisgar yn Ewrop \u2013 a meithrin sgiliau newydd mewn amgylchedd diogel sy\u2019n rhoi pob anogaeth i roi cynnig arnynt, tra\u2019n adeiladu rhwydweithiau newydd sy\u2019n galluogi pobl i gydweithio a\u0302 chydweithwyr o bob rhan o\u2019r rhanbarth."}, {"text_idx": "#000013", "text": "Bydd y rhai sy\u2019n ymuno a\u0302 Charfan Dau mewn cwmni uchel ei barch, yn dilyn o\u0302l traed ysbrydoledig \u2018Carfan Alffa\u2019 arloesol \u2013 y grw\u0302p cyntaf o 20 o bartneriaethau cyswllt Infuse a ddaeth ynghyd o bob rhan o\u2019r rhanbarth, gan feithrin syniadau arloesol sydd ar hyn o bryd wrthi\u2019n cael eu datblygu ar draws amrywiaeth eang o feysydd pwnc. A Charfan Un, 29 o weision cyhoeddus arloesol sy\u2019n dal ar daith Infuse ac yn ailfywiogi eu sefydliadau drwy ddull newydd o ymdrin a\u0302\u2019r heriau y maent yn eu hwynebu."}, {"text_idx": "#000017", "text": "Mae Infuse yn gwneud i hynny ddigwydd drwy di\u0302m trawsawdurdod a ymunodd a\u0302\u2019r rhaglen i ddatblygu map GIS sy\u2019n canolbwyntio ar ddata sy\u2019n gallu nodi\u2019r rhai mwyaf anghenus \u2013 gan alluogi Prifddinas-Ranbarth Caerdydd i wneud yr ymyriadau cywir sy\u2019n seiliedig ar ddata yn y ffordd orau bosibl, drwy ddull gweithredu ar draws y rhanbarth."}, {"text_idx": "#000019", "text": "Gall pob un ohonom liniaru ein heffaith garbon. Felly, a fyddai mwy o ymwybyddiaeth o hynny \u2013 a dealltwriaeth ddyfnach o\u2019r Argyfwng Hinsawdd \u2013 yn helpu i leihau ein defnydd o garbon, gan wneud gwahaniaeth cynaliadwy i\u2019r newid yn yr hinsawdd? Dyna\u2019r cwestiwn sy\u2019n cael sylw gan bartneriaid cyswllt Infuse sy\u2019n gweithio gyda chymunedau ledled Dyffryn Wysg."}, {"text_idx": "#000020", "text": "Mae\u2019r \u2018llythrennedd carbon\u2019 hwn eisoes yn cael ei feithrin drwy sesiynau hyfforddi a gyflwynir i weithwyr y Cyngor ar draws rhanbarth Gwent. Ceisiodd y prosiect Infuse brofi a ellid ymgorffori\u2019r hyfforddiant hwn yn ehangach ac yn fwy cynaliadwy gan ddefnyddio model \u2018hyfforddi\u2019r hyfforddwr\u2019: gan nodi a goresgyn unrhyw rwystrau i weithredu model cyflenwi cymunedol parhaus."}, {"text_idx": "#000021", "text": "Mae\u2019r partner cyswllt Infuse sy\u2019n rheoli\u2019r prosiect hwn wedi gweithio\u2019n fewnol gydag aelodau o\u2019r ti\u0302m caffael a chynaliadwyedd i nodi rhwystrau posibl yn y tymor byr a\u2019r tymor hwy \u2013 gan adeiladu strategaeth o amgylch \u2018dylanwadwyr\u2019 sy\u2019n cael eu hysgogi i ymgysylltu\u2019n barhaus o fewn y gymuned, gan gynnal dull hyfforddi\u2019r hyfforddwr a fydd yn byw y tu hwnt i oes arfaethedig y prosiect."}, {"text_idx": "#000023", "text": "Mae ein hawdurdodau lleol yn gwario miliynau o bunnoedd bob blwyddyn yn caffael nwyddau a gwasanaethau \u2013 ond mae llawer o\u2019u gwariant yn mynd y tu allan i\u2019r ardal leol ac yn aml y tu allan i Gymru. Sut y gallwn wario mwy o arian cyhoeddus Cymru gyda busnesau Cymru? Sut mae helpu\u2019r busnesau hynny i dendro am gyfleoedd hyd eithaf eu gallu? Sut y gallem gael mwy o arian yn cylchredeg er budd yr economi leol a Chymru?"}, {"text_idx": "#000024", "text": "Mae\u2019r prosiect arloesol hwn yn ceisio dod o hyd i\u2019r atebion amhrisiadwy i\u2019r cwestiynau gwerth uchel hynny \u2013 gan archwilio data caffael ac archwilio\u2019r ffordd orau o ehangu cyfleoedd i dyfu ein heconomi\u0308au lleol a sylfaenol, fel cam cyntaf tuag at ddeall ac integreiddio rhwydwaith cyflenwyr llwyddiannus yn llawn ar draws ein rhanbarth."}, {"text_idx": "#000025", "text": "Wedi\u2019i ysbrydoli gan yr hyn a ddysgwyd o Labordai Caffael a Data\u2019r rhaglen, mae partner cyswllt Infuse o Fro Morgannwg wedi ymgymryd a\u0302\u2019r her o annog mwy o gaffael lleol yn y Fro ac ar draws Prifddinas-Ranbarth Caerdydd, gan ymchwilio i weld a ellir datblygu llwyfan i fynd i\u2019r afael a\u0302\u2019r diffyg gwybodaeth am y farchnad o amgylch cyflenwyr lleol, a galluogi awdurdodau lleol a darparwyr yn y sector cyhoeddus i wella mynediad at gadwyni cyflenwi lleol yn sylweddol yn y broses dendro."}, {"text_idx": "#000028", "text": "Roedd yr offeryn \u2018theori newid\u2019 a gyflwynwyd drwy\u2019r Labordy Addasu yn arbennig o ddefnyddiol ar gyfer y prosiect hwn. Mae wedi darparu dull amhrisiadwy o helpu i nodi\u2019r cwestiwn ymchwil cywir i ymchwilio iddo o fewn yr amser cymharol fyr sydd ar gael \u2013 gan ddarparu fframwaith i\u2019r partner cyswllt nodi mewnbynnau ac adnoddau allweddol sydd eu hangen, yn ogystal a\u0302\u2019r tasgau a\u2019r mesurau sydd eu hangen i gyflawni\u2019r canlyniad a ddymunir."}, {"text_idx": "#000029", "text": "Y canlyniad? Arbrawf sydd wedi cynhyrchu allbwn ymchwil cryf iawn \u2013 a chais am gyllid i archwilio\u2019r mater ymhellach."}, {"text_idx": "#000031", "text": "A yw\u2019n bosibl aildanio ac ailddyfeisio prosiect sydd fel arall yn segur \u2013 gan anadlu bywyd newydd drwy sgiliau arloesi a meddwl o\u2019r newydd? Dechreuodd y prosiect hwn gynllun Llyfrgell oedd wedi\u2019i ohirio gan ddefnyddio\u2019r sgiliau, yr offer, y dulliau a\u2019r prosesau a gafaelwyd drwy\u2019r rhaglen Infuse \u2013 gan ail-lunio a threialu gwasanaeth newydd a oedd mewn perygl o gael ei \u2018golli\u2019 yn ystod y pandemig."}, {"text_idx": "#000032", "text": "Gyda syniadau wedi\u2019u casglu o ymchwil desg, cynhaliodd y partner cyswllt Infuse ymarfer mapio rhanddeiliaid a nododd y partneriaid allweddol ac a ehangodd y gymuned o unigolion a sefydliadau i\u2019w cynnwys. Arweiniodd y canlyniad at ateb newydd \u2013 \u2018Llyfrgell Benthyca Ddigidol\u2019 wedi\u2019i hategu gan gynnig Hyrwyddwyr Cymunedol Digidol."}, {"text_idx": "#000035", "text": "Sut ydych chi\u2019n rhoi \u2018Cymunedau\u2019 wrth wraidd datblygu cymunedol, gan sicrhau bod eu lleisiau\u2019n cael eu clywed yn gyntaf ac yn olaf? Mae Infuse wedi dangos mai Datblygu Cymunedol yn Seiliedig ar Asedau yw\u2019r ateb \u2013 adeiladu newid cymunedol cadarnhaol drwy ganolbwyntio ar \u2018beth sy\u2019n gadarn, nid beth sy\u2019n anghywir\u2019. Sefydlu dull datblygu cymunedol seiliedig ar asedau fel dull cyson o ddatblygu cymunedol ledled Caerdydd, Casnewydd a Bro Morgannwg oedd y brif her i bartneriaethau cyswllt Infuse sy\u2019n gweithio ar y prosiect hwn \u2013 gan adeiladu ar enghreifftiau o arfer gorau sydd eisoes yn bresennol mewn tair daearyddiaeth amrywiol iawn."}, {"text_idx": "#000036", "text": "Roedd yr amrywiaeth hwnnw o safbwyntiau yn hanfodol i lunio\u2019r ffordd ymlaen, gydag un partner cyswllt yn archwilio sut roedd y dull datblygu cymunedol sy\u2019n seiliedig ar asedau\u2019n cael ei ddefnyddio o ran casglu data, un arall yn canolbwyntio ar sut y gallai gefnogi lleoliadau diwylliannol \u2013 a dau bartner cyswllt yn pennu cwmpas y ffordd orau o ddarparu gwasanaethau ar y cyd a\u0302 dinasyddion, gan alluogi gwelliannau i\u2019r gymuned a grymuso unigolion."}, {"text_idx": "#000037", "text": "Mae\u2019r cynnydd sy\u2019n cael ei wneud ar bob un o\u2019r prosiectau hyn yn hynod galonogol \u2013 gan ddod ag arferion gorau a dulliau newydd at ei gilydd er budd pob cymuned ledled De-ddwyrain Cymru \u2013 a byddwn yn rhoi\u2019r diweddaraf ar ddatblygiad pob prosiect \u2013 a\u2019r rhaglen Infuse yn ei chyfanrwydd, gan gynnwys cyflawniadau pob Carfan yn y dyfodol \u2013 yn ein nodweddion yn y dyfodol."}, {"text_idx": "#000038", "text": "Os oes gennych ddiddordeb mewn ymuno a\u0302 Charfan Dau, neu os hoffech wybod mwy am y rhaglen arloesi ardderchog hon, ewch i: "}, {"text_idx": "#000041", "text": "Media Cymru: piblinell arloesi sy\u2019n barod ar gyfer gweithredu"}, {"text_idx": "#000043", "text": "Media Cymru: adeiladu math newydd o economi greadigol ar gyfer llwyddiant diogel yn y dyfodol"}, {"text_idx": "#000044", "text": "Os hoffech dderbyn copi\u0308au o'n cylchlythyrau, cwblhewch y ffurflen gyda'ch manylion isod."}]